CELEX: C2005/143/74
Language: et
Date: 2005-06-11 00:00:00
Title: Kohtuasi T-133/05: Gérard Méric'i 17. märtsi 2005. aasta hagi Siseturu Ühtlustamise Ameti vastu

11.6.2005   
            
            
               ET
            
            
               Euroopa Liidu Teataja
            
            
               C 143/39
            
         Gérard Méric'i 17. märtsi 2005. aasta hagi Siseturu Ühtlustamise Ameti vastu
   (Kohtuasi T-133/05)
   (2005/C 143/74)
   Hagiavaldus esitati prantsuse keeles
   Gérard Méric, elukoht Pariis, esitas 17. märtsil 2005 Euroopa Ühenduste Esimese Astme Kohtule hagi Siseturu Ühtlustamise Ameti vastu. Hageja esindaja on advokaat Pascal Murzeau.
   Esimeses apellatsioonikojas oli teine menetluspool ARBORA & AUSONIA, S.L.
   Hageja palub esimese astme kohtul:
   
               —
            
            
               muuta Siseturu Ühtlustamise Ameti esimese apellatsioonikoja 17. jaanuari 2005. aasta otsust ja sellest tulenevalt:
            
         
               —
            
            
               jätta ARBORA & AUSONIA, S.L. poolt kaubamärgi “PAM-PIM'S BABY-PROP” registreerimiseks esitatud vastulause rahuldamata,
            
         
               —
            
            
               jätta ARBORA & AUSONIA, S.L. kanda kõik hageja poolt kantud kulud.
            
         Õiguslikud alused ja peamised argumendid
   
               Ühenduse kaubamärgi taotleja:
            
            
               Hageja
            
         
               Asjaomane ühenduse kaubamärk:
            
            
               Sõnamärk “PAM-PIM'S BABY-PROP” kaupadele klassis 16 (paberist ja tselluloosist püksmähkmed (äratarvitatavad)).
            
         
               Kaubamärgi või tähise omanik vastulausemenetluses:
            
            
               ARBORA & AUSONIA, S.L.
            
         
               Teine kaubamärk või tähis:
            
            
               Siseriiklikud sõna- ja kujutismärgid “PAM-PAM” kaupadele klassides 5, 16 ja 25 (rõivad, eriti püksmähkmed, kingad, menstruatsiooni ajal kandmiseks mõeldud mähkmed, hügieenisidemed … — Hispaania kaubamärgid nr 855.391, nr 1.146.300 ja nr 1.153.492).
            
         
               Vastulause osakonna otsus:
            
            
               Vastulause võeti vastu siseriikliku kujutismärgi “PAM-PAM” kaupadele klassis 16 (paberist ja tselluloosist mähkmed ja püksmähkmed — Hispaania kaubamärk nr 1.146.300) alusel.
            
         
               Apellatsioonikoja otsus:
            
            
               Jätta hageja kaebus rahuldamata.
            
         
               Õiguslikud alused:
            
            
               Nõukogu määruse nr 40/94 artikli 8 lõike 1 punkti b mõistes ei esine Hispaania keskmise tarbija jaoks kõnealuste kaubamärkide omavahel segiajamise tõenäosust, sest sarnasus puudub nii taotletud kaubamärgi ja varasemate kaubamärkide vahel kui ka taotletud kaubamärgiga ja varasemate kaubamärkidega tähistatud toodete vahel.